《东海太守行赠徐以敬》
明代·何景明

西曹大夫，东海太守，且停尔车饮我酒。二十读书饱经术，腰下组绶无一尺。

一朝天子赐五马，十年官至二千石。汉家盗贼满山东，十城九城荆杞中。

玉食常怀股肱郡，苍生久慕循良风。况君兄弟皆甲第，出入光辉无与比。

兄飞仙舄宰王畿，弟握侯符长千里。四世五公自此始，不见关西杨伯起。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。